钦定古今图书集成/明伦汇编/官常典/第416卷 > 沙门洪蕴
## 钦定古今图书集成/明伦汇编/官常典/第416卷 > 沙门洪蕴

按《宋史》本传：“沙门洪蕴，本姓蓝，潭州长沙人。母翁初
以无子，专诵佛经，既而有娠，生洪蕴。年十三，诣郡之
开福寺沙门智己求出家，习方技之书。后游京师，以
医术知名。太祖召见，赐紫方袍，号广利大师。太平兴
国中，诏购医方，洪蕴录古方数十以献。真宗在蜀邸，
洪蕴尝以方药谒见。咸平初，补右街首座，累转左街”
副僧录。洪蕴尢工诊切，每先岁时言人生死无不应，
汤剂精至，贵戚大臣有疾者，多诏遣诊疗。景德元年
卒，年六十八。又有庐山僧法坚，亦以善医著名，久游
京师，尝赐紫方袍，号广济大师，后还山。景德二年，以
雍王元份久被疾，召赴阙，至则元份已薨，法坚复归
山而卒。